CELEX: 32009D0357
Language: el
Date: 2009-04-22 00:00:00
Title: Απόφαση αριθ. 357/2009/ΕΚ του Ευρωπαϊκού Κοινοβουλίου και του Συμβουλίου, της 22ας Απριλίου 2009 , σχετικά με διαδικασία προηγούμενης εξέτασης και διαβούλευσης όσον αφορά ορισμένες νομοθετικές, κανονιστικές ή διοικητικές διατάξεις στον τομέα των μεταφορών, των οποίων τη θέσπιση μελετούν τα κράτη μέλη (Κωδικοποιημένη έκδοση)

30.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 109/37
            
         
      ΑΠΌΦΑΣΗ αριθ. 357/2009/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   
   της 22ας Απριλίου 2009
   σχετικά με διαδικασία προηγούμενης εξέτασης και διαβούλευσης όσον αφορά ορισμένες νομοθετικές, κανονιστικές ή διοικητικές διατάξεις στον τομέα των μεταφορών, των οποίων τη θέσπιση μελετούν τα κράτη μέλη
   (Κωδικοποιημένη έκδοση)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71 παράγραφος 1,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αφού ζητήθηκε η γνώμη της Επιτροπής των Περιφερειών,
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:
   
               (1)
            
            
               Η απόφαση του Συμβουλίου της 21ης Μαρτίου 1962 περί θεσπίσεως διαδικασίας προηγουμένης εξετάσεως και διαβουλεύσεως για ορισμένες νομοθετικές, κανονιστικές ή διοικητικές διατάξεις στον τομέα των μεταφορών, των οποίων τη θέσπιση μελετούν τα κράτη μέλη (3), έχει τροποποιηθεί κατά τρόπο ουσιαστικό (4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω απόφασης.
            
         
               (2)
            
            
               Για την επίτευξη των στόχων της συνθήκης στα πλαίσια κοινής πολιτικής μεταφορών, πρέπει να διατηρηθεί διαδικασία προηγουμένης εξέτασης και διαβούλευσης όσον αφορά ορισμένες διατάξεις, των οποίων τη θέσπιση μελετούν τα κράτη μέλη στον τομέα των μεταφορών.
            
         
               (3)
            
            
               Μια τέτοια διαδικασία ευνοεί την ανάπτυξη στενής συνεργασίας μεταξύ των κρατών μελών και της Επιτροπής για την πραγματοποίηση των στόχων της συνθήκης και τη μελλοντική αποφυγή ανάπτυξης διαφορετικής πολιτικής από τα κράτη μέλη στον τομέα των μεταφορών.
            
         
               (4)
            
            
               Μια τέτοια διαδικασία αποσκοπεί ομοίως στη διευκόλυνση της προοδευτικής υλοποίησης της κοινής πολιτικής στον τομέα των μεταφορών,
            
         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εφόσον κράτος μέλος μελετά τη θέσπιση νομοθετικών, κανονιστικών ή διοικητικών διατάξεων στον τομέα των σιδηροδρομικών, οδικών ή εσωτερικών πλωτών μεταφορών που δύνανται να επηρεάσουν ουσιωδώς την πραγματοποίηση της κοινής πολιτικής μεταφορών, ανακοινώνει εγκαίρως και εγγράφως το γεγονός αυτό στην Επιτροπή, ενημερώνοντας συγχρόνως και τα άλλα κράτη μέλη.
   Άρθρο 2
   1.   Εντός δύο μηνών από τη λήψη της ανακοινώσεως που αναφέρεται στο άρθρο 1, η Επιτροπή απευθύνει γνώμη ή σύσταση στο κράτος μέλος· συγχρόνως πληροφορεί σχετικώς τα λοιπά κράτη μέλη.
   2.   Κάθε κράτος μέλος δύναται να υποβάλει στην Επιτροπή τις παρατηρήσεις του περί των εν λόγω διατάξεων· συγχρόνως τις ανακοινώνει στα λοιπά κράτη μέλη.
   3.   Αν κράτος μέλος το ζητήσει ή αν η Επιτροπή το θεωρήσει πρόσφορο, η Επιτροπή προβαίνει σε διαβουλεύσεις με όλα τα κράτη μέλη για τις εν λόγω διατάξεις. Για την περίπτωση που προβλέπεται στην παράγραφο 4, οι διαβουλεύσεις αυτές δύνανται να λαμβάνουν χώρα εκ των υστέρων, εντός προθεσμίας δύο μηνών.
   4.   Η Επιτροπή δύναται, κατόπιν αιτήσεως του κράτους μέλους, να μειώνει την προθεσμία που ορίζεται στην παράγραφο 1 ή, εφόσον το κράτος μέλος συμφωνεί, να την παρατείνει. Η προθεσμία μειώνεται σε 15 ημέρες, αν το κράτος μέλος δηλώσει ότι οι διατάξεις τις οποίες προτίθεται να θεσπίσει είναι επείγοντος χαρακτήρα. Η Επιτροπή ενημερώνει σχετικώς τα κράτη μέλη αν υπάρξει μείωση ή παράταση της προθεσμίας.
   5.   Το κράτος μέλος θέτει σε ισχύ τις εν λόγω διατάξεις μόνον μετά την πάροδο της προθεσμίας που προβλέπεται στην παράγραφο 1 ή την παράγραφο 4, ή αφού η Επιτροπή διατυπώσει τη γνώμη ή τη σύστασή της, εκτός άκρως επειγουσών περιπτώσεων, οι οποίες απαιτούν άμεση παρέμβαση του κράτους μέλους. Στην περίπτωση αυτή, το κράτος μέλος ενημερώνει αμέσως την Επιτροπή σχετικώς και η διαδικασία που προβλέπεται στο παρόν άρθρο εκτελείται εκ των υστέρων, εντός δύο μηνών από της εν λόγω ενημερώσεως.
   Άρθρο 3
   Η απόφαση του Συμβουλίου, της 21ης Μαρτίου 1962, περί θεσπίσεως διαδικασίας προηγουμένης εξετάσεως και διαβουλεύσεως για ορισμένες νομοθετικές, κανονιστικές ή διοικητικές διατάξεις στον τομέα των μεταφορών, των οποίων τη θέσπιση μελετούν τα κράτη μέλη, όπως τροποποιήθηκε από την πράξη που αναφέρεται στο παράρτημα Ι, καταργείται.
   Οι αναφορές στην καταργούμενη απόφαση θεωρούνται ότι γίνονται στην παρούσα απόφαση και διαβάζονται σύμφωνα με τον πίνακα αντιστοιχίας του παραρτήματος ΙΙ.
   Άρθρο 4
   Η παρούσα απόφαση απευθύνεται στα κράτη μέλη.
   
      Στρασβούργο, 22 Απριλίου 2009.
      
         
            Για το Ευρωπαϊκό Κοινοβούλιο
         
         
            Ο Πρόεδρος
         
         H.-G. PÖTTERING
         
      
      
         
            Για το Συμβούλιο
         
         
            Ο Πρόεδρος
         
         P. NEČAS
         
      
   
   
      (1)  ΕΕ C 324 της 30.12.2006, σ. 36.
   
      (2)  Γνώμη του Ευρωπαϊκού Κοινοβουλίου της 14ης Δεκεμβρίου 2006 (ΕΕ C 317 Ε της 23.12.2006, σ. 598) και απόφαση του Συμβουλίου της 23ης Μαρτίου 2009.
   
      (3)  ΕΕ 23 της 3.4.1962, σ. 720/62.
   
      (4)  Βλέπε παράρτημα Ι.
   
      ΠΑΡΑΡΤΗΜΑ Ι
      
         Καταργούμενη απόφαση με την τροποποίησή της
      
      (κατά το άρθρο 3)
      
                  Απόφαση του Συμβουλίου της 21ης Μαρτίου 1962 περί θεσπίσεως διαδικασίας προηγουμένης εξετάσεως και διαβουλεύσεως για ορισμένες νομοθετικές, κανονιστικές ή διοικητικές διατάξεις στον τομέα των μεταφορών, των οποίων τη θέσπιση μελετούν τα κράτη μέλη
               
               
                  (ΕΕ 23 της 3.4.1962, σ. 720/62)
               
            
                  Απόφαση 73/402/ΕΟΚ
               
               
                  (ΕΕ L 347 της 17.12.1973, σ. 48)
               
            
   
      ΠΑΡΑΡΤΗΜΑ ΙΙ
      
         Πίνακας αντιστοιχίας
      
      
                  Απόφαση του Συμβουλίου, της 21ης Μαρτίου 1962, περί θεσπίσεως διαδικασίας προηγουμένης εξετάσεως και διαβουλεύσεως για ορισμένες νομοθετικές, κανονιστικές ή διοικητικές διατάξεις στον τομέα των μεταφορών, των οποίων τη θέσπιση μελετούν τα κράτη μέλη
               
               
                  Παρούσα απόφαση
               
            
                  Άρθρα 1 και 2
               
               
                  Άρθρα 1 και 2
               
            
                  —
               
               
                  Άρθρο 3
               
            
                  Άρθρο 3
               
               
                  Άρθρο 4
               
            
                  —
               
               
                  Παράρτημα I
               
            
                  —
               
               
                  Παράρτημα II